Таццяна Шэляговіч распавяла, што пастанова аб рэарганізацыі музея яшчэ не выйшла. Разам з тым, на яе меркаванне, Савет міністраў краіны такую пастанову не можа прыняць, бо рашэнне пра стварэнне Літаратурнага музея Максіма Багдановіча было прынятае не ўрадам, а Мінскім гарвыканкамам у 1981 годзе. Дырэктарка музея выказала спадзяванне, што “пераможа розум” ў справе абароны самастойнага існавання ўстановы культуры і яе філіяў “Беларуская хатка” у Мінску і “Фальварак Ракуцёўшчына” у вёсцы Ракуцёўшчына Маладзечанскага раёну Мінскай вобласці.